Iż-żewġ persuni se jkunu qed jitressqu l-Qorti aktar tard illum Il-Pulizija arrestat żewġ persuni wara sejba ta’ 111 il-kilogramma droga f’Birkirkara. Fi stqarrija, il-Pulizija saħqet li kienet ilha diversi jiem tissorvelja raġel ta’ 55 sena u żagħżugħ ta’ 25 sena u lbieraħ wettqet rejd. Huma nstabu fil-pussess ta’ 111-il kilogramma sustanza suspettata raża tal-kannabis, lesta biex tiġi ttrafikata. Iż-żewġ persuni se jkunu qed jitressqu l-Qorti aktar tard illum. Iż-żagħżugħ se jkun akkużat ukoll li kiser il-libertá kkundizzjonata f’każ ieħor.